อินเตอร์ซิตี-เอ็กซ์เพรส

อินเตอร์ซิตี-เอ็กซ์เพรส (Intercity-Express) หรือ อีเซเอ (ICE) เป็นชื่อของรถไฟความเร็วสูงที่มีชื่อเสียงในประเทศเยอรมนีและยุโรปตะวันตก ทำรายได้สูงสุดในกลุ่มของด็อยท์เชอบาน โดยรู้จักกันกว้างขวางที่สุดในเยอรมนี
ปัจจุบัน อีเซเอมีรถไฟฟ้าทั้งหมด 259 ขบวน ในรูปแบบที่แตกต่างกัน 5 รุ่น ได้แก่ อีเซเอ 1 (ปรับใช้งานใน ค.ศ. 1991), อีเซเอ 2 (ค.ศ. 1996), อีเซเอ ที (ค.ศ. 1999), อีเซเอ 3 (ค.ศ. 1999) และอีเซเอ ทีดี (ค.ศ. 2001–2003 กลับมาให้บริการอีกครั้งใน ค.ศ. 2007) โดยอีซีเอ 3 มีรุ่นย่อยมากที่สุด ผลิตโดยการขนส่งบอมบาร์ดิเออร์และซีเมนส์
นอกจากในเยอรมนีแล้ว อีเซเอยังให้บริการในประเทศใกล้เคียงอีกด้วย เช่น อีเซเอ 1 วิ่งไปถึงเมืองบาเซิลและซูริก ประเทศสวิตเซอร์แลนด์ กับอีเซเอ 3 วิ่งไปถึงเมืองลีแยฌและบรัสเซลส์ ประเทศเบลเยียม และวิ่งไปไกลถึงกรุงอัมสเตอร์ดัม ประเทศเนเธอร์แลนด์ ในวันที่ 10 มิถุนายน ค.ศ. 2007 ทางรถไฟความเร็วสูงสายใหม่ระหว่างปารีส–แฟรงก์เฟิร์ต–ชตุทท์การ์ทได้เปิดใช้งาน ร่วมกับอีเซเอและเตเฌเว และในอนาคต อีเซเออาจให้บริการรถไฟลอดใต้อุโมงค์ช่องแคบอังกฤษไปถึงกรุงลอนดอน สหราชอาณาจักร

**รายละเอียด**

**อีเซเอ 1**
อีเซเอ 1
อีเซเอ 1 เป็นรถไฟความเร็วสูงรุ่นแรกของประเทศเยอรมนี และเป็นหนึ่งในตระกูลอีเซเอ ความเร็วสูงสุด abbr=on โดยเปิดให้บริการตั้งแต่ ค.ศ. 1991 และเพิ่มขึ้นเป็น abbr=on ในปี ค.ศ. 1995 และลดเหลือเพียง abbr=on อีกครั้ง โดยมีเพียงสายเนือร์นแบร์ก-มิวนิก สายเดียว ที่ใช้ความเร็ว abbr=on.
รถไฟมีจำนวนทั้งหมด 14 คัน โดยเป็นคันที่ใช้ขับ 2 คัน และอีก 12 คัน เป็นรถโดยสาร

**อีเซเอ 2**
อีเซเอ 2
อีเซเอ 2 เป็นรถไฟความเร็วสูงรุ่นที่ 2 ของประเทศเยอรมนี เริ่มใช้งานตั้งแต่ ค.ศ. 1995 มีความคล้ายคลึงกับอีเซเอ 1 ต่างกันที่อีเซเอ 2 จะมีความยาวขบวนรถเป็นครึ่งหนึ่งของอีเซเอ 1 นั่นเอง

**อีเซเอ 3**
อีเซเอ 3
อีเซเอ 3 เป็นรถไฟความเร็วสูงของด็อยท์เชอบาน ประเทศเยอรมนี แบ่งเป็น 2 รุ่น คือรุ่น 403 และรุ่น 406 ซึ่งรู้จักกันในชื่อ อีเซเอ 3 และ อีเซเอ 3เอ็ม ตามลำดับ ผลิตโดยซีเมนส์

**อีเซเอ ที**
อีเซเอ ที
ด็อยท์เชอบาน รุ่น 411 และ 415 ที่ใช้งานในรถไฟ อีเซเอ ที เป็นรถไฟความเร็วสูงของด็อยท์เชอบาน ประเทศเยอรมนี มีความเร็วสูงสุด abbr=on มีรูปร่างคล้ายคลึงกับอีเซเอ 3 แต่ต่างกันที่ขอบหน้าต่างหน้าของอีเซเอ ที จะเรียวยาวกว่า และนอกจากนั้น อีเซเอ ที ยังเป็นรถไฟความเร็วสูงรุ่นแรกของเยอรมนี ที่สามารถเอียงเวลาเข้าโค้งได้

**อีเซเอ ทีดี**
อีเซเอ ทีดี
อีเซเอ ทีดี เป็นรถไฟความเร็วสูงรุ่นที่ 5 ของด็อยท์เชอบาน เริ่มใช้งานในปี ค.ศ. 2001 มีความคล้ายคลึงกับอีเซเอ ที คือ เป็นรถไฟที่สามารถเอียงได้ เพียงแต่ว่าอีเซเอ ทีดี เป็นรถดีเซลราง รถไฟผลิตโดยบริษัทบอมบาร์ดิเออร์และซีเมนส์

**สถิติการใช้งาน**
ตั้งแต่เดือนกรกฎาคม ค.ศ. 1991–2006 อีเซเอ มีผู้โดยสารรวมกว่า 550 ล้านคน

**ดูเพิ่ม**
รายชื่อสายรถไฟอินเตอร์ซิตี-เอ็กซ์เพรส
*รายชื่อสถานีรถไฟอินเตอร์ซิตี-เอ็กซ์เพรส
*รถไฟความเร็วสูงในประเทศเยอรมนี

**หมายเหตุ**

**อ้างอิง**

**แหล่งข้อมูลอื่น**
  Railfaneurope.net, The ICE Pages – Unofficial website-  Railfaneurope.net – Pictures of ICE trains-   DB.de, hochgeschwindigkeit – DB corporate web site celebrating 15 years of ICE traffic-    Fernbahn.de – Coach alignment of all DB long-distance trains-  Bahn.de date=2016-06-12 , Long-distance network maps – Network maps of both IC and ICE networks

หมวดหมู่:รถจักรของด็อยท์เชอบาน
หมวดหมู่:ด็อยท์เชอบาน
หมวดหมู่:รถไฟความเร็วสูง
หมวดหมู่:รถไฟความเร็วสูงในประเทศเยอรมนี
หมวดหมู่:รถไฟความเร็วสูงในประเทศออสเตรีย
หมวดหมู่:รถไฟความเร็วสูงในประเทศเบลเยียม
หมวดหมู่:รถไฟความเร็วสูงในประเทศเดนมาร์ก
หมวดหมู่:รถไฟความเร็วสูงในประเทศฝรั่งเศส
หมวดหมู่:รถไฟความเร็วสูงในประเทศสวิตเซอร์แลนด์
หมวดหมู่:รถไฟความเร็วสูงในสหราชอาณาจักร